Prienų ,,Ąžuolo” progimnazijos mokinių, kurie mokosi pagal Bendrojo ugdymo programas, mokymosi pasiekimų vertinimo ir vertinimo rezultatų panaudojimo tvarkos aprašo 5 priedas

**PRIENŲ „ĄŽUOLO“ PROGIMNAZIJOS**

**MOKINIŲ, KURIE MOKOSI PAGAL BENDROJO UGDYMO PROGRAMAS, MOKYMOSI PASIEKIMŲ VERTINIMO IR VERTINIMO REZULTATŲ PANAUDOJIMO INFORMACINIŲ TECHNOLOGIJŲ PAMOKOSE TVARKOS APRAŠAS**

1. **Vertinant mokinius IT pamokose taikomi lygmenys:**

* 4 balai rašomi, jeigu mokinys geba žinias atgaminti,
* 5-7 balai rašomi, jeigu geba suprasti, žinias taikyti ir panaudoti,
* 8-9 balai rašomi, jeigu geba užduotis analizuoti ir sintezuoti, sujungti,
* 10 balų rašomi, jei geba suformuluoti problemą ir ją įvertinti, geba atlikti užduotį keletu būdų.

**2. Kontrolinio darbo** tematika, kriterijai ir rodikliai pateikiami mokiniams iš anksto, diena derinama su mokiniais ne vėliau kaip prieš savaitę. Kontrolinį darbą sudaro įvairaus sunkumo (diferencijuotos) užduotys. Mokinys, be pateisinamos priežasties nedalyvavęs kontrolinio darbo pamokoje, privalo atsiskaityti mokiniui ir mokytojui patogiu laiku per 3 savaites. Mokinys, dėl ligos nerašęs kontrolinio darbo ar testo, atsiskaityti turi iki trimestro pabaigos. Neatsiskaičius už kontrolinį darbą įrašomas nepatenkinamas įvertinimas.

**3. Namų darbai** raštu IT pamokose skiriami ne kiekvieną pamoką. Jų atlikimas vertinamas kaupiamuoju pažymiu.

**4. Projektai** vertinami pagal atskirai sudarytą ir su mokiniais aptartą projektinio darbo vertinimo tvarką.

**5. Kaupiamasis vertinimas** taikomas siekiant vertinimo individualizavimo ir didinant

mokymosi motyvaciją. Kaupiamajame įvertinime pažymį sudaro pažymių vidurkis. (Namų darbai, mokomosios užduotys, mokymosi priemonių tvarkingumas). Kaupiamasis vertinimas įrašomas į dienyną gavus du ar tris pažymius.

**6. Savarankiško darbo** trukmė pamokoje ne mažiau 15 minučių. Kai kurių savarankiškų darbų metu mokiniai gali naudotis užrašais, vadovėliu, internetu. Darbai ištaisomi ir grąžinami mokiniui ne vėliau, kaip kitą pamoką. Apie savarankiško darbo rašymą iš anksto informuoti nebūtina.

**7. Trimestro vertinimas** vedamas iš trijų ir daugiau pažymių. Tik atskirais atvejais, (dėl ilgų nelankymo periodų) trimestras vedamas iš dviejų pažymių.

**8. Teorinių žinių, gebėjimų ir įgūdžių vertinimas**

|  |  |  |  |
| --- | --- | --- | --- |
| **Balai**  | **Įvertinimas žodžiu**  | **Teisingų atsakymų apimtis**  | **Kriterijus**  |
| **10**  | Puikiai  | 100-95 %  | Žinios pilnai atitinka mokymo programą, ją viršija  |
| **9**  | Labai gerai  | 94-85 %  | Žinios pilnai atitinka mokymo programą  |
| **8**  | Gerai  | 84-75 %  | Stiprus darbas ir žinios, bet yra nedidelių klaidų  |
| **7**  | Pakankamai  | 74-65 %  | Aukščiau vidurkio, bet yra klaidų  |
| **6**  | Patenkinamai  | 64-55 %  | Gana geras darbas ir žinios, bet yra nemažų trūkumų  |

|  |  |  |  |
| --- | --- | --- | --- |
| **5**  | Silpnai  | 54-45 %  | Darbas ir žinios atitinka minimalius reikalavimus  |
| **4**  | Labai silpnai  | 44-34 %  | Atitinka daugumą minimalių reikalavimų  |
| ***3***  | *Nepatenkinamai*  | 33-25 %  | *Žinios ir darbas netenkina minimalių reikalavimų. Reikia padirbėti papildomai. Už temą (skyrių)* *NEATSISKAITYTA*  |
| ***2***  | *Blogai*  | 24-14 %  | *Už temą (skyrių) NEATSISKAITYTA*  |
| ***1***  | *Labai blogai*  | 13-0 %  | *Už temą (skyrių) NEATSISKAITYTA*  |

9. **Kompiuterinių praktinių** žinių, gebėjimų ir įgūdžių vertinimas

|  |  |  |
| --- | --- | --- |
| **10**  | Puikiai  | Mokinys praktinę užduotį atlieka pilnai, be priekaištų ir savarankiškai  |
| **9**  | Labai gerai  | Mokinys atlieka praktinę užduotį su nedideliais trūkumais (nedidelėmis konsultacijomis)  |
| **8**  | Gerai  | Stiprus darbas ir gebėjimas, bet yra klaidų, kurias po konsultacijos ištaiso  |
| **7**  | Pakankamai  | Aukščiau vidutinių standartų, bet yra klaidų, dirba su konsultacijomis  |
| **6**  | Patenkinamai  | Gana geras darbas ir gebėjimai, bet yra nemažų trūkumų  |
| **5**  | Silpnai  | Darbas ir gebėjimai atitinka minimalius reikalavimus  |
| **4**  | Labai silpnai  | Atitinka daugumą minimalių reikalavimų. Mokinys geba žinias tik atgaminti  |
| ***3***  | Nepatenkinamai  | Įgūdžiai netenkina minimalių reikalavimų. Reikia padirbėti papildomai. Už praktikos darbą NEATSISKAITYTA  |
| ***2***  | Blogai  | Už praktikos darbą NEATSISKAITYTA  |
| ***1***  | Labai blogai  | Už praktikos darbą NEATSISKAITYTA  |